《偈六十三首》
宋代·释道宁

熙熙风景不相饶，免见丹霞把佛烧。
莫谓开炉无一事，汾阳扇子手中摇。
祖师密旨，杳绝纤埃。
应用无私，匪亏时节。
寒时寒，热时热，
木佛放光明，院主生忻悦。
绢扇足风凉，衲僧摇不彻。
分明漏泄天机，底事因何不瞥。
若也玄关拨转，自然心眼豁开。
方信普通年远事，岂从葱岭带将来。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。